
RAPORT

asupra  

      proiectului de Lege privind aprobarea Ordonanţei de urgenţă a Guvernului nr. 41 pentru modificarea şi completarea Legii nr. 3/2000 privind organizarea şi desfăşurarea referendumului


În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi  a fost sesizată spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 41 pentru modificarea şi completarea Legii nr. 3/2000 privind organizarea şi desfăşurarea referendumului, trimis cu adresa nr. PL x  285 din 18 iulie 2012,  înregistrat cu nr. 31/587 din 18 iulie 2012.


Senatul, în calitate de primă Cameră sesizată, a adoptat proiectul de Lege privind aprobarea Ordonanţei de urgenţă a Guvernului nr. 41 pentru modificarea şi completarea Legii nr. 3/2000 privind organizarea şi desfăşurarea referendumului, în şedinţa din 18 iulie 2012.

Potrivit prevederilor art. 75 din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera  Deputaţilor este Cameră decizională. 

Consiliul Legislativ a avizat favorabil proiectul de ordonanţă de urgenţă, conform avizului nr. 536 din        5 iulie 2012.

Comisia pentru administraţie publică, amenajarea teritoriului şi echilibru ecologic a transmis un aviz favorabil, cu adresa nr. 26/197 din 18 iulie 2012.

Proiectul de lege supus dezbaterii are ca obiect de reglementare aprobarea Ordonanţei de urgenţă a  Guvernului nr. 41 pentru modificarea şi completarea Legii nr. 3/2000 privind organizarea şi desfăşurarea referendumului, în sensul că, prin derogare de la dispoziţiile art. 5 alin. (2) din actul normativ de bază, demiterea Preşedintelui României să fie aprobată dacă a întrunit majoritatea voturilor valabil exprimate, la nivelul ţării, ale cetăţenilor care au participat la referendum. 
De asemenea, se propune reglementarea emiterii hotărârilor de către Biroul Electoral Central, acestea fiind obligatorii pentru toate instituţiile publice, birourile electorale, precum şi pentru toate organismele cu atribuţii în materia referendumului. 

Totodată, se preconizează ca, în cazul organizării unui referendum naţional, să se constituie birouri electorale de circumscripţie numai la nivel de judeţ şi al municipiului Bucureşti, birou electoral pentru secţiile de votare organizate în afara ţării şi oficii electorale la nivelul sectoarelor municipiului Bucureşti.
În conformitate cu prevederile art. 61 din Regulamentul Camerei Deputaţilor, membrii Comisiei au examinat iniţiativa legislativă mai sus menţionată şi avizul favorabil al Consiliului Legislativ în şedinţa din 18 iulie  2012.

La dezbateri au participat, în calitate de invitaţi, domnul Marian Muhuleţ – vicepreşedinte al Autorităţii Electorale Permanente şi doamna Denisa Marcu – consilier la Autoritatea Electorală Permanentă.
Din numărul total de 22 de  membri ai Comisiei juridice, de disciplină şi imunităţi au participat la şedinţă, conform listei de prezenţă 20 deputaţi. Au fost prezenţi la vot 11 deputaţi, dintre care au votat 11 deputaţi. 

În urma reglementărilor propuse de Grupul parlamentar al Partidului Social Democrat şi de Grupul parlamentar al Partidului Naţional Liberal, membrii Grupului parlamentar al Partidului Democrat Liberal au părăsit lucrările şedinţei, deoarece aceştia au invocat faptul că modificarea aceluiaşi act normativ prin două iniţiative legislative distincte, în cadrul aceleiaşi şedinte, asupra unor texte care vizează modificarea aceloraşi articole, contravine dispoziţiilor legale în vigoare.

În urma dezbaterii, membrii Comisiei au hotărât, cu unanimitate de voturi, să propună plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr. 41 pentru modificarea şi completarea Legii nr. 3/2000 privind organizarea şi desfăşurarea referendumului, cu amendamentele admise care sunt redate în Anexa nr. 1 la prezentul raport.  Amendamentele respinse sunt redate în Anexa  la prezentul raport. 
În raport de obiectul şi conţinutul său, proiectul de lege face parte din categoria legilor organice.
VICEPREŞEDINTE,                                       SECRETAR
            Florin IORDACHE                              Gabriel ANDRONACHE

Consilier parlamentar. Paul Şerban

Anexa nr. 1
AMENDAMENTE ADMISE:
	Nr. crt.
	Text Legea nr. 3/2000 anterior modificării prin OUG nr. 41/2012
	Text Ordonanţa de urgenţă a Guvernului

nr. 41/2012
	Text Senat
	Comisia juridică (autor amendament)
	Motivare

	1. 
	
	
	Lege privind aprobarea Ordonanţei de urgenţă a Guvernului nr. 41 pentru modificarea şi completarea Legii nr. 3/2000 privind organizarea şi desfăşurarea referendumului
	Nemodificat.
	

	2.
	
	
	Art. unic. - Se aprobă Ordonanţa de urgenţă a Guvernului nr. 41 pentru modificarea şi completarea Legii nr. 3/2000 privind organizarea şi desfăşurarea referendumului, publicată în Monitorul Oficial al României nr.  452 din 5 iulie 2012, cu următoarele modificări şi completări:

	
	

	3.
	
	   Titlul ordonanţei Ordonanţa de urgenţă pentru modificarea şi completarea Legii nr. 3/2000 privind organizarea şi desfăşurarea referendumului
	
	Nemodificat
	

	4.
	
	   Art. I. – Legea nr. 3/2000 privind organizarea şi desfăşurarea referendumului, publicată în Monitorul Oficial al României, Partea I, nr. 84 din 24 februarie 2000, cu modificările şi completările ulterioare, se modifică şi se completează după cum urmează:


	
	Nemodificat
	

	5.
	   Art. 10 Demiterea Preşedintelui României este aprobată dacă a întrunit majoritatea voturilor cetăţenilor înscrişi în listele electorale.
	 1. Articolul 10 se modifică şi va avea următorul cuprins:

Art. 10 – Prin derogare de la art. 5 alin. (2), demiterea Preşedintelui României este aprobată dacă a întrunit majoritatea voturilor valabil exprimate ale cetăţenilor care au participat la referendum.
	1.
La articolul I, punctul 1 se abrogă.


	Nemodificat.

	Prin abrogarea  pct. 1 AL PCT. I, din OUG 41/2012,  textul în vigoare urmează să fie cel din Legea 131/2012, cu următorul cuprins:

 Art. 10 – Demiterea Preşedintelui României este aprobată dacă, în urma desfăşurării referendumului, propunerea a întrunit majoritatea voturilor valabil exprimate.


	6.
	Art. 23  Pentru organizarea şi desfăşurarea referendumului, în termen de 5 zile de la data stabilirii zilei referendumului se înfiinţează, după caz: Biroul Electoral Central, birouri electorale de circumscripţie, precum şi birouri electorale ale secţiilor de votare.

	2. Articolul 23 se modifică şi va avea următorul cuprins:

   Art. 23 – Pentru organizarea şi desfăşurarea referendumului, în termen de 5 zile de la data stabilirii zilei referendumului se înfiinţează, după caz, Biroul Electoral Central, birouri electorale de circumscripţie, oficii electorale, biroul electoral pentru secţiile de votare organizate în afara ţării, precum şi birouri electorale ale secţiilor de votare.


	2.
La articolul I punctul 2, articolul 23 va avea următorul cuprins:
„Art.23. - Pentru organizarea şi desfăşurarea referendumului, în termen de 5 zile de la data stabilirii zilei referendumului se înfiinţează, după caz: Biroul Electoral Central, birouri electorale de circumscripţie, oficii electorale ale sectoarelor municipiului Bucureşti, biroul electoral pentru secţiile de votare organizate în afara ţării, precum şi birouri electorale ale secţiilor de votare.”


	Nemodificat.

	

	7. 
	   Art. 25 (1)Biroul Electoral Central veghează la reactualizarea listelor electorale permanente, la întocmirea copiilor de pe acestea şi la transmiterea lor la birourile electorale ale secţiilor de votare, supraveghează corecta desfăşurare a referendumului, centralizează la nivel naţional rezultatele acestuia, pe care le înaintează Curţii Constituţionale.
     (2)Biroul Electoral Central soluţionează contestaţiile care îi sunt adresate, cu excepţia celor care sunt date în competenţa altor birouri electorale sau a instanţelor judecătoreşti.

	 3. La articolul 25, după alineatul (2) se introduc două noi alineate, alineatele (21) şi (22), cu următorul cuprins:

(21) În exercitarea atribuţiilor ce îi revin, Biroul Electoral Central adoptă hotărâri care se aduc la cunoştinţă în şedinţă publică şi prin orice mijloc de publicitate.  Hotărârile Biroului Electoral Central sunt obligatorii pentru toate autorităţile, instituţiile publice, birourile electorale, precum şi pentru toate organismele cu atribuţii în materia referendumului, de la data aducerii la cunoştinţă în şedinţă publică. 


	Nemodificat.
	Nemodificat.

	

	
	
	   (22) Pentru corecta desfăşurare a referendumului, Biroul Electoral Central emite hotărâri în interpretarea legii, hotărâri care se publică în Monitorul Oficial al României, Partea I.


	Nemodificat.
	Nemodificat.

	

	8.
	Art. 26.- (1) Birourile electorale de circumscripţie ale judeţelor şi al municipiului Bucureşti, ale comunelor, oraşelor şi municipiilor, precum şi birourile electorale ale secţiilor de votare se compun dintr-un preşedinte şi cel mult 6 delegaţi ai partidelor politice reprezentate în Parlament, în cazul referendumului naţional, sau ai partidelor politice reprezentate în consiliul local sau judeţean, în cazul referendumului local.

	 4.  La articolul 26, alineatele (1) şi (2) se modifică şi vor avea următorul cuprins:

   Art. 26.- (1) În cazul referendumului naţional, birourile electorale de circumscripţie ale judeţelor şi al municipiului Bucureşti, oficiile electorale şi biroul electoral pentru secţiile de votare organizate în afara ţării se compun dintr-un preşedinte şi cel mult 6 delegaţi ai partidelor politice reprezentate  în Parlament; în cazul referendumului local, birourile electorale de circumscripţie ale judeţelor şi al municipiului Bucureşti, ale comunelor, oraşelor şi municipiului Bucureşti, ale comunelor, oraşelor şi municipiilor, sectoarelor municipiului Bucureşti, precum şi birourile electorale ale secţiilor de votare se compun dintr-un preşedinte şi cel mult 6 delegaţi ai partidelor politice reprezentate în consiliul local sau judeţean. 


	3.
La articolul I punctul 4, alineatele (1) şi (2) ale articolului 26 vor avea următorul cuprins:



„Art.26.-
(1)
În cazul referendumului naţional, birourile electorale de circumscripţie ale judeţelor şi al municipiului Bucureşti, oficiile electorale ale sectoarelor municipiului Bucureşti şi biroul electoral pentru secţiile de votare organizate în afara ţării se compun dintr-un preşedinte şi cel mult 6 delegaţi ai partidelor politice reprezentate în Parlament; în cazul referendumului local, birourile electorale de circumscripţie ale judeţelor şi al municipiului Bucureşti, ale comunelor, oraşelor şi municipiilor, sectoarelor municipiului Bucureşti, precum şi birourile electorale ale secţiilor de votare se compun dintr-un preşedinte şi cel mult 6 delegaţi ai partidelor politice reprezentate în consiliul local sau judeţean.





	Nemodificat
	

	
	(2)Preşedinţii birourilor electorale de circumscripţie ale judeţelor şi al municipiului Bucureşti sunt stabiliţi de către preşedintele tribunalului judeţean sau al municipiului Bucureşti, după caz, în cel mult 3 zile de la stabilirea zilei referendumului, prin tragere la sorţi
	   (2) Preşedinţii birourilor electorale de circumscripţie ale judeţelor şi al municipiului Bucureşti, al biroului electoral pentru secţiile de votare organizate în afara ţării, precum şi cei ai oficiilor electorale sunt stabiliţi de către preşedintele tribunalului judeţean sau al municipiului Bucureşti, după caz, în cel mult 3 zile de la stabilirea zilei referendumului, prin tragere la sorţi.


	(2)
Preşedinţii birourilor electorale de circumscripţie ale judeţelor şi al municipiului Bucureşti, al biroului electoral pentru secţiile de votare organizate în afara ţării, precum şi cei ai oficiilor electorale ale sectoarelor municipiului Bucureşti sunt stabiliţi de către preşedintele tribunalului judeţean sau al municipiului Bucureşti, după caz, în cel mult 3 zile de la stabilirea zilei referendumului, prin tragere la sorţi.”


	Nemodificat.

	

	9.
	
	   5. La articolul 26, după alineatul (1) se introduce un nou alineat, alineatul (11), cu următorul cuprins:

(11) În cazul organizării unui referendum naţional, se constituie birouri electorale de circumscripţie doar la nivel de judeţ şi la nivelul municipiului Bucureşti, birou electoral pentru secţiile de votare organizate în afara ţării, precum şi oficii electorale de sector al 
municipiului Bucureşti.

	Nemodificat.

	Nemodificat.

	

	10.
	Art. 32  (1) În ziua referendumului, la ora  7,00, preşedintele biroului electoral al secţiei de votare, în prezenţa celorlalţi membri, verifică urnele, existenţa listelor electorale, a buletinelor de vot şi a ştampilelor, după care închide şi sigilează urnele aplicând ştampila de control a secţiei de votare.
	
	
	Alin (1) al articolului  32 va avea următorul cuprins:

Art. 32 (1) În ziua referendumului, la ora  6,00, preşedintele biroului electoral al secţiei de votare, în prezenţa celorlalţi membri, verifică urnele, existenţa listelor electorale, a buletinelor de vot şi a ştampilelor, după care închide şi sigilează urnele aplicând ştampila de control a secţiei de votare. 

Autor: Grupurile parlamentare ale PSD şi PNL

	

	11
	Art. 34.- Scrutinul se va deschide la ora 8,00 şi se va încheia la ora 20,00.

	
	4.
La articolul I, după punctul 5 se introduce un nou punct, pct.51, cu următorul cuprins:

„51. Articolul 34 va avea următorul cuprins:
„Art.34.- Scrutinul se va deschide la ora 7,00 şi se va încheia la ora 23,00.”


	Nemodificat.

	

	12.
	Art. 35 Cetăţenii care participă la referendum vor primi un buletin de vot, ale cărui dimensiuni se vor stabili de Biroul Electoral Central, în cazul referendumului la nivel naţional, respectiv de biroul electoral de circumscripţie, în cazul referendumului local. Textul buletinului de vot se va tipări cu litere corp 24, romane verzale drepte, de culoare neagră. Pătratul cu menţiunea "DA" sau "NU" va avea latura de 4 cm. Modelele buletinelor de vot sunt prevăzute în anexele nr. 1A şi 1B.

	6. Articolul 35 se modifică şi va avea următorul cuprins:

Art. 35 – Cetăţenii care participă la referendum vor primi un buletin de vot, ale cărui dimensiuni se vor stabili de Biroul Electoral Central, în cazul referendumului la nivel naţional, respectiv de biroul electoral de circumscripţie, în cazul referendumului local. Pătratul cu menţiunea  DA sau NU va avea latura de 4 cm. Modelele buletinelor de vot sunt prevăzute în anexele nr. 1A şi 1B.
	Nemodificat.
	Nemodificat.

	

	13.
	
	   7. Anexele nr. 2, 3 şi 4 se modifică şi se înlocuiesc cu anexele 1,2 şi 3, care fac parte integrantă din prezenta ordonanţă de urgenţă.

	Nemodificat.
	Nemodificat.

	

	14.
	
	Art. II. – Legea nr. 3/2000 privind organizarea şi desfăşurarea referendumului, publicată în Monitorul Oficial al României, Partea I, nr. 84 din 24 februarie 2000, cu modificările şi completările ulterioare, precum şi cu modificările şi completările aduse prin prezenta ordonanţă de urgenţă, se va republica în Monitorul Oficial al României, Partea I, după aprobarea acesteia prin lege, dându-se textelor o nouă numerotare.
	Nemodificat.
	Nemodificat.

	


Anexa nr.  2

AMENDAMENTE RESPINSE:

	Nr.

crt.
	Legea 3/2000 privind organizarea şi desfăşurarea referendumului
	Text Ordonanţa de urgenţă a Guvernului

nr. 41/2012
	Textul Senatului
	Amendamente
	Motivare

1.Argumente pentru susţinere

2.Argumente pentru respingere
	Cameră Decizională

	1
	
	
	Lege privind aprobarea Ordonanţei de urgenţă a Guvernului nr. 41 pentru modificarea şi completarea Legii nr. 3/2000 privind organizarea şi desfăşurarea referendumului
	Lege privind respingerea Ordonanţei de urgenţă a Guvernului nr. 41 pentru modificarea şi completarea Legii nr. 3/2000 privind organizarea şi desfăşurarea referendumului

Autor: deputat Daniel Buda
	1. Pentru respectarea Decizie Curţii Constituţionale nr. 731/2012.

2  Amendamentul a fost respins prin vot.
	Camera Deputaţilor

	2
	
	
	Art. unic. - Se aprobă Ordonanţa de urgenţă a Guvernului nr. 41 pentru modificarea şi completarea Legii nr. 3/2000 privind organizarea şi desfăşurarea referendumului, publicată în Monitorul Oficial al României nr.  452 din 5 iulie 2012, cu următoarele modificări şi completări:


	Art. I.- Se respinge Ordonanţa de urgenţă a Guvernului nr. 41 pentru modificarea şi completarea Legii nr. 3/2000 privind organizarea şi desfăşurarea referendumului, publicată în Monitorul Oficial al României nr.  452 din 5 iulie 2012, cu următoarele modificări şi completări:

Autor: deputat Daniel Buda
	1. . Pentru respectarea Decizie Curţii Constituţionale nr. 731/2012.

2. Amendamentul a fost respins prin vot.
	Camera Deputaţilor

